कनेक्शन काटने के खिलाफ आप ने एसडीएम को दिया ज्ञापन
गढ़शंकर | आमआदमी पार्टी के वालंटियर्स ने गढ़शंकर में वाटर सप्लाई स्कीमों के ट्यूबवैलों के बिजली कनेक्शन काटने पर पीने के पानी की सप्लाई प्रभावित होने पर आप के प्रत्याशी जय किशन सिंह रोढ़ी के नेतृत्व में एसडीएम गढ़शंकर हरदीप सिंह धालीवाल को ज्ञापन सौंपा। उन्होंने एसडीएम से मांग की कि तुरंत बिजली कनेक्शन जोड़कर पीने के पानी की सप्लाई सुचारू करवाई जाए। इस समय आप के गढ़शंकर के मीडिया इंचार्ज चरनजीत सिंह चन्नी, सरपंच जतिंद्र ज्योति, बीबी कमलजीत कौर, सोमनाथ बंगड़, परमजीत सिंह बारापुर, कशमीर सिंह ददियाल, दिलावर सिंह पोसी, जगतार सिंह कितनां, जगदेव राणा, सूबेदार केवल सिंह आदि मौजूद थे।
आप वालंटियर्स जय किशन सिंह रोढ़ी के नेतृत्व में एसडीएम को ज्ञापन सौंपते हुए।
hin_Deva hin_Deva hin_Deva